Diari Oficial de la Generalitat Valenciana


Sumari del DOGV 8515, del 27-03-2019 (2019/2805)

Informació pública del Programa d'actuació integrada del sector VI del sòl urbanitzable del nou pla general d'ordenació urbana a través del règim de gestió per propietaris.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8515

Data del DOGV
:   27-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2805


Data del document
:   12-03-2019

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * administració local
    * pla d'urbanisme

Informació pública del Programa d'actuació integrada del sector VI del sòl urbanitzable del nou pla general d'ordenació urbana a través del règim de gestió per propietaris. [2019/2805]  
Aquest Ajuntament d'Alaquàs (València), en la sessió plenària celebrada el passat dia 11 de març de 2019, va adoptar els següents acords:  
  
1) Admetre a tràmit la iniciativa de programa d'actuació integrada, a través del règim de gestió per propietaris, formulat per la mercantil Alondra Servicios Inmobiliarios, SL, relativa al sector VI de sòl urbanitzable del nou Pla general d'ordenació urbana (PGOU) d'Alaquàs aprovat en la Comissió Territorial d'Urbanisme d'1 d'abril de 2015; el qual s'exposa al públic.  
2) Exposar al públic i sotmetre a consultes de les administracions implicades, l'alternativa tècnica del programa d'actuació integrada del sector VI de sòl urbanitzable delimitat pel PGOU d'Alaquàs presentada per Alondra Servicios Inmobiliarios, SL; tot això de conformitat amb el procediment establert de l'article 57 de la Llei 5/2014, de la Generalitat Valenciana (LOTUP), i durant el termini de 45 dies; amb publicació d'edictes en un diari de difusió corrent, en el Diari Oficial de la Generalitat Valenciana, al tauler d'edictes, en la web municipal; així com comunicació a tots els propietaris interessats i les administracions implicades. Els documents que s'exposen al públic, a més de tota la documentació annexa a aquests, que consten en l'expedient són: pla parcial, programa de paisatge, estudi acústic, estudi de trànsit i mobilitat, projecte d'urbanització; així com, estudi d'integració paisatgística i document d'inici per a la tramitació del procediment d'avaluació ambiental i territorial integrada.  
  
3) Exposar els citats documents i en particular document d'inici per a la tramitació del procediment d'avaluació ambiental i territorial integrada, a l'efecte de tramitació de l'avaluació ambiental i estratègica pel procediment simplificat de conformitat amb el que s'estableix en l'article 51 de la LOTUP, amb sol·licitud d'un informe a la Direcció General d'Avaluació Ambiental Estratègica, com a pas previ a l'adopció de la resolució de l'article 51.2 de la LOTUP que procedisca.  
  
4) Procedir a l'obertura del termini de participació pública de conformitat amb el que s'estableix en l'estudi d'integració paisatgística durant el termini de 45 dies, amb publicació d'aquest en la web municipal i els models d'enquesta per a aquest.  
  
Cosa que es publica als efectes previnguts en els articles 53.2 i 57.1.a i b de la LOTUP, Llei 5/2014, de 25 de juliol, de la Generalitat Valenciana; i queda exposada al públic la documentació abans referida per a la consulta corresponent i la formulació d'al·legacions davant de l'Ajuntament si escau; tot això, durant un termini de 45 dies hàbils comptats a partir de la publicació del present edicte en el Diari Oficial de la Generalitat Valenciana que tindrà lloc aviat. La documentació exposada al públic consta, per a la consulta corresponent, tant en les dependències del Departament d'Urbanisme d'aquest ajuntament, com íntegrament publicada en la web municipal, alaquas.org, en els apartats Ajuntament i Transparència / Sector VI.  
Queda obert el període de participació pública de 45 dies, tant a l'efecte de tramitació de l'estudi d'integració paisatgística, per al qual queda incorporat en la web el formulari-enquesta corresponent que podrà ser presentat en aquest període a l'Ajuntament; com a l'efecte de tramitació del procediment d'avaluació ambiental i territorial estratègica, amb petició individualitzada d'informes als diferents organismes que pogueren tindre incidència en el desenvolupament del sector.  
  
  
Alaquàs, 12 de març de 2019.- L'alcaldessa presidenta: Elvira García Campos.